**Informatīvais ziņojums**

**„Par Baltijas kultūras ministru saprašanās memoranda parakstīšanu**

**Par Baltijas valstu dalību viesu valsts statusā Londonas grāmatu tirgū 2018.gadā”**

Rīga

 2014

**Par Baltijas kultūras ministru saprašanās memoranda parakstīšanu**

**Par Baltijas valstu dalību viesu valsts statusā Londonas grāmatu tirgū 2018.gadā**

Baltijas valstu dalību viesu valstu statusā Londonas grāmatu tirgū 2018.gadā ir visu trīs Baltijas valstu – Latvijas, Igaunijas un Lietuvas kopīga iniciatīva Baltijas valstu simtgades rezonansei ārvalstīs – sagatavojot un īstenojot Baltijas valstu dalību Londonas grāmatu tirgū 2018.gadā viesu valstu statusā.

Lai kopīgi vienotos par šo iniciatīvu Igaunijas Republikas, Latvijas Republikas un Lietuvas Republikas Kultūras ministrijas uzsākušas saprašanās memoranda saskaņošanu par Baltijas valstu dalību viesu valsts statusā Londona 2018.gadā, kuru visu trīs Baltijas valstu kultūras ministri plānots parakstīt **2014.gada 21.maijā Briselē**, Eiropas Savienības kultūras ministru padomes tikšanās laikā.

Iniciatīva iekļauta valdības deklarācijas „Deklarācija par Laimdotas Straujumas vadītā Ministru kabineta iecerēto darbību” 133.punkta izpildes rīcības plānā, kas paredz sagatavot un īstenot pasākumus Latvijas valsts 100-gadei, un kuras plānošana uzsākta, sadarbojoties visām trim Baltijas valstu kultūras ministrijām.

Iniciatīvu 2014.gada 4.februārī kopīgi apsprieda Latvijas Republikas kultūras ministrs un ārlietu ministrs, vienojoties par šo kā lielāko kopīgo Baltijas valstu simtgades pasākumu ārvalstīs, un īpaši uzsverot šī pasākuma nozīmi Latvijas ārvalstu kopienu integrācijas kontekstā – šobrīd Lielbritānijā mīt ap 100 000 latviešu. 2014.gada 7.februāra sēdē iniciatīvu akceptēja arī Latvijas Nacionālā kultūras padome, novērtējot to kā nozīmīgāko visu trīs Baltijas valstu simtgades notikumu kultūrā ar potenciāli plašu starptautisku rezonansi ārvalstīs, īpaši angliski runājošajā pasaules auditorijā. 2014.gada 2.maijā Kultūras ministre tikās ar Lielbritānijas kultūras ministru, kas pauda atbalstu un gatavību sadarbībai ar Baltijas valstīm, piedaloties un gatavojoties Londonas grāmatu tirgū viesu valsts statusā 2018.gadā.

Viesu valsts statuss 2018.gadā paredz 600 m2 lielu centrālo Baltijas valstu stendu izveidi un nodrošināšanu (katrai valstij dizainēts 200 m2 stends) Londonas grāmatu tirgus hallē, tulkoto grāmatu un lasījumu prezentāciju pasākumus, poligrāfijas un dizaina sasniegumu reprezentāciju, kā arī saistīto kultūras pasākumu programmas nodrošināšanu Londonā un citviet Lielbritānijā (izstādes, koncerti, teātra izrādes u.tml.). Ņemot vērā šo mērķi, visas 3 Baltijas valstis uzsākušas kopīgu koordinētu dalību Londonas grāmatu tirgū jau 2014.gadā un secīgi nākamajos gados, plānojot gan stenda nodrošināšanu, literatūras darbu tulkošanu, Lielbritānijas izdevēju vizītes Baltijā, Baltijas literātu dalībai literārajos festivālos. Plānots, ka laikā līdz 2018.gadam Lielbritānijā angļu valodā varētu tikt izdoti ap 100 Baltijas literārie darbi – gan klasika, gan laikmetīgā literatūra, kas varētu kalpot par Baltijas valstu literatūras atslēgu uz pasaules literatūras telpu un starptautisku novērtējumu (Nobela prēmija, Bukera balva u.c.).

Saskaņā Latvijas Republikas Kultūras ministrijas aprēķiniem Latvijas puses indikatīvais budžets sagatavošanās periodam un Latvijas viesu valsts statusa nodrošināšanai Londonas grāmatu tirgū 2018.gadā un kultūras programmas nodrošināšanai veido 1,99 milj. trīs gadu periodā no 2016.-2018.gadam.

  **2016 2017 2018**

**Budžets *euro*** 440 000 725 000 825 000

Pielikumā: Saprašanās memoranda „Par Baltijas valstu dalību viesu valsts statusā Londonas grāmatu tirgū 2018.gadā” projekts angļu valodā un latviešu valodā uz 4 lp.

Kultūras ministre D.Melbārde

Vīza: Valsts sekretāra p.i. U.Lielpēters

2014.05.16. 10:07

479

L.Buševica

Tālr. 67330263, fakss 67330293

Liga.Busevica@km.gov.lv